O‘zbekistonda 13-mart kuni o‘tkazilgan hasharda 8,3 mln kishi qatnashgani ma’lum qilindi. Bu so‘nggi yillarda aytilgan eng kichik raqam

O‘zbekistonda 13-mart kuni o‘tkazilgan “Obod va ko‘rkam mahallam” obodonlashtirish va ko‘kalamzorlashtirish umumxalq xayriya hasharida jami 8 340 924 kishi, jumladan, 4 718 280 nafar yoshlar ishtirok etdi. Bu haqda, Mahalla va oilani qo‘llab-quvvatlash vazirligi matbuot xizmatiga tayanib, O‘zA xabar bermoqda.

Ma’lum qilishlaricha, hashar davomida umumiy hisobda 11 788 kilometr ariq va zovurlar tozalanib, 9 070 ta qabriston, 638 ta ziyoratgoh obodonlashtirilgan.
Shuningdek, ehtiyojmand aholi qatlamlariga ijtimoiy yordam ko‘rsatish maqsadida 5 768 ta oilaning uy-joyi ta’mirlab berilgan, 12 755 ta ehtiyojmand oila, xususan, 4 392 nafar nogiron va yolg‘iz qariyalarga 2,15 milliard so‘mlik moddiy yordam ko‘rsatildi.
“Eng muhimi, yurtimiz bo‘ylab tashkil etilgan bu yilgi an’anaviy umumxalq xayriya hashari davomida odamlar o‘rtasida mehr-oqibat rishtalarini mustahkamlanib, muhtojlar va yo‘qsillarga xayr-saxovat qilish kabi ezgu ishlar tashkil etildi”, — deyiladi vazirlik axborotida.
Ma’lumot uchun,
kishi qatnashgani aytilgan.
 O‘zbekistonda 13-mart hasharida ekilgan mevali daraxtlarning salkam 30 foizi Namanganda o‘tqazildi, Qoraqalpog‘iston va Xorazmning ulushi 0,2 foizga ham yetmadi